मनुष्य के शरीर के अंदर सात प्रकार के दिव्य सूक्ष्म ऊर्जा चक्र होते है तथा ये अपार ऊर्जा के भंडार होते है. मनुष्य का माथा, जहा पर तिलक लगाते है वह सबसे महत्वपूर्ण भाग होता है तथा कहा जाता है यहा भगवान विष्णु निवास करते है. मनुष्य के माथे पर आज्ञा चक्र होता है तथा यही पर तीन प्रमुख नाड़ियो इड़ा, पिंगला व सुषुम्ना का संगम भी होता है. यही वो स्थान होता जहा योग करते समय समस्त ऋषि और साधु ध्यान लगाते है, इसी जगह से हमारे सम्पूर्ण शरीर का संचालन होता है अतः यह पूजनीय स्थान कहलाता है तथा इसी कारण इस जगह पर तिलक लगाया जाता है. पुराणो में उल्लेखित है की जो व्यक्ति गंगा नदी में स्नान करने के बाद अपने मष्तक पर तिलक लगता है उसे मोक्ष की प्राप्ति होती है. वैज्ञानिक भी मानते है की तिलक मष्तिक में शीतलता प्रदान कर मनुष्य को तनावमुक्त रखता है.